สวัสดีค่ะ ตอนนี้อายุ 28 ปีนะคะ โดยปกติเป็นคนประจำเดือนมาไม่ปกติตั้งแต่แรกเริ่มเลยค่ะ พอโตขึ้นก็เกือบจะมาแบบปกติค่ะหรืออาจจะหายไปบ้างบางเดือนค่ะ แต่ล่าสุดนี้ประจำเดือนไม่ 4-5 เดือนแล้วค่ะ แต่พอจะรู้ตนเองว่าน่าจะเกิดจากความเครียดและนอนดึกมากค่ะ ผลที่ตามด้วยคือ สิวอุดตัน และสิวผดขึ้นเต็มทั่วใบหน้า ซึ่งโดยปกติเป็นคนไม่ทีาิวเลยค่ะคุณ อยากขอรบกวนทราบแนวทางการรักษา ในส่วนของเรื่องประจำเดือน และเรื่องสิวค่ะ เพราะเป็นกังวลมาก
สวัสดีครับ หากประจำเดือนยังขาดหาย เบื้องต้นควรตรวจให้แน่ใจว่าไม่มีการตั้งครรภ์ก่อนครับ และถ้าไม่มีการตั้งครรภ์ ก็แสดงว่ามีความผิดปกติในระดับฮอร์โมนเพศหญิงทำให้การตกไข่หรือการหลุดลอกของเนื้อเยื่อมดลูกแปรปรวนครับซึ่งเกิดได้จากหลายสาเหตุดังนี้ครับ1.น้ำหนักลดอดอาหาร2.โรคถุงน้ำหลายในรังไข่ทำให้การตกไข่ผิดปกติ3.โรคทางกายอื่นๆเช่นภาวะธัยรอยด์ต่ำ4.ต่อมใต้สมองที่ผลิตฮอร์โมนมีปัญหา5.ความเครียดเนื่องจากอาการเป็นมานาน4-5เดือนแล้วยังมีประจำเดือนมาไม่ปกติในกรณีนี้ ขอแนะนำให้พบแพทย์ผู้เชี่ยวชาญด้านนรีเวชเพื่อทำการตรวจวินิจฉัยและรักษาต่อไปดีกว่าครับเพราะแต่ละโรคนั้นมีวิธีรักษาที่แตกต่างกันครับ